Mér fannst æðislegt að það væri í boði að koma bara aftur seinna þegar barninu liði betur í stað þess að vera að reyna að klára tökuna með pirrað barn og stressaða nýbakaða mömmu . Ég skoðaði alls konar myndir af nýfæddum krílum í myndatöku á netinu og fann hvað það var sem mig langaði mest í . Ég meira að segja pantaði mér allskonar “ photoprops ” á ebay og ali express til að nota í myndatökunni , eins og kórónur , blúndubuxur og jólahúfur . Embla reyndar fæddist svo 4 vikum fyrir tímann svo hluti af því sem ég pantaði náði ekki einu sinni að koma til landsins áður en við fórum í myndatökuna en það skipti engu máli af því ljósmyndarinn var með svo flott úrval af photoprops hjá sér sem við gátum notað . Ég var reyndar svo líka með þá hugmynd í kollinum að taka Gizmó hundinn okkar með í myndatökuna og ná einhverjum krúttuðum myndum af þeim saman en Gizmó var svo hræddur við Emblu til að byrja með að við ákváðum að skilja hann eftir heima . Við erum svo að spá í að fara aftur í myndatöku með Emblu þegar hún er orðin aðeins eldri og taka þá Gizmó með 🙂 Við völdum stærri pakkann hjá Krissý sem eru 12 myndir í fullri upplausn sem við fengum afhentar á USB lykli . Ég er mjög glöð að við ákváðum að taka stærri pakkann af því það var svo ótrúlega erfitt að velja úr í lokin að ég hefði aldrei getað valið bara 5 myndir og ég mæli algjörlega með því að borga aðeins meira og fá fleiri myndir . Ég mæli sko alveg 150% með þessu fyrir alla . Elska að halda veislur , skreyta , baka , elda og gera fallegt í kringum mig . Bloggari á fagurkerar.is Snapchat : hronnbjarna